อยากจะทราบว่าเเท้งมาประมาน3-4เดือนเเล้วเเต่ปล่อยมาตลอดอยากทราบว่าอีกนานไหมจะมีน้องอ่ะค่ะ ตอนนี้กังวลมากค่ะอยากจะมีน้องซื้อที่ตรวจมาตรวจตลอด
สวัสดีค่ะ อุบัติการณ์ของการแท้งเองโดยธรรมชาติพบประมาณ 10%-15% ของการตั้งครรภ์ แต่หากอายุมารดามากขึ้น โอกาสในการแท้งก็จะมากขึ้นตามลำดับ การแท้งส่วนใหญ่มากกว่า 80% เกิดในไตรมาสแรก (3 เดือนแรก หรือ 12 สัปดาห์)ในผู้ที่เคยมีประวัติการแท้งมาแล้ว ในการตั้งครรภ์ครั้งต่อไป ก็จะมีความเสี่ยงในการแท้งมากกว่าผู้ที่ไม่เคยมีประวัติการแท้งสำหรับปัจจัยเสี่ยงอื่นๆ ที่ทำให้เกิดการแท้ง เช่น เด็กมีความผิดปกติของโครโมโซม มารดามีปัจจัยเสี่ยง เช่นมีเนื้องอกที่มดลูกหรือความผิดปกติของมดลูก โรคอ้วนการสูบบุหรี่ระหว่างตั้งครรภ์การดื่มแอลกอฮอล์มากเกินควรการดื่มเครื่องดื่มที่มีเฟอีนมากเกินไปการใช้สารเสพติดระหว่างตั้งครรภ์อายุที่มากเกินไป (มากกว่า 40 ปี) หรือน้อยเกินไป (น้อยกว่า 15 ปี) ทำงานหนักมากเกินไป เกิดอุบัติเหตุที่กระทบกระแทกตัวมดลูก ภาวะขาดสารอาหารรุนแรงการติดเชื้อต่างๆ ระหว่างตั้งครรภ์ มารดามีโรคประจำตัวต่างๆ เช่น ความดันโลหิตสูง เบาหวาน ไทรอยด์เป็นพิษ เป็นต้นดังนั้นให้พยายามควรหลีกเลี่ยงปัจจัยเสี่ยงต่างๆ ที่หลีกเลี่ยงได้ นอกจากนี้หากในการแท้งครั้งที่ผ่านมา ได้มีการขูดมดลูกรักษา ควรเว้นระยะการตั้งครรภ์ออกไปก่อนอย่างน้อย 3-6 เดือนค่ะหากเคยตั้งครรภ์สำเร็จมาแล้ว ก็ยังมีโอกาสที่จะตั้งครรภ์ได้อยู่ค่ะ พยายามต่อไปนะคะ